open-index/open-wikipedia-markdown huggingface dataset:
One World Trade Center

**One World Trade Center** (*1 World Trade Center, 1 WTC*; anksčiau buvo žinomas kaip *Freedom Tower*) – centrinis naujojo Pasaulio prekybos centro komplekso pastatas. Pastato statybos prasidėjo 2006 m. balandžio 27 d. Pastatas buvo statomas vietoje dangoraižių, kurie buvo nugriauti per Rugsėjo 11 d. atakas, šalia Pasaulio prekybos centro memorialo.

## Istorija
Po Pasaulio prekybos centro dangoraižių griūties, kilo daug diskusijų dėl pasaulio prekybos centro sklypo likimo. Iš karto po rugsėjo 11 d. atakų buvo pradėti siūlyti įvairūs projektai. Dar iki 2002 m. Niujorko ir Niudžersio uosto valdyba, kuriai ir priklausė sklypas, paskelbė konkursą, naujai suformuotą „Lower Manhattan Development Corporation“, kurio tikslas buvo nuspręsti kaip išnaudoti buvusio komplekso žemę. Visuomenė nepalaikė pirmojo konkurso etapo idėjų, tad 2002 m. gruodį buvo surengtas antrasis etapas, kuriuo metu buvo pasirinktas Daniel Libeskind pateiktas dizainas. Šis dizainas perėjo daugybę revizijų, dėl nesutarimų su vykdytoju Larry Silverstein, kuris buvo sklypo nuomininkas.

Galutinis dangoraižio dizainas buvo pristatytas 2006 m. birželio 28 d. Kad patenkintų Niujorko miesto policijos departamento saugumo reikalavimus, prie projekte numatyto pastato buvo prijungta 57 metrų betoninė bazė. Galutiniame dizaine buvo planuojama padengti bazę stiklo prizmėmis, kadangi betoninė bazė dėl savo išvaizdos sulaukė daug kritikos. Dizaineriai pareiškė, kad dangoraižis bus monolitinio stiklo struktūra, atspindinti dangų, ir pastato viršūnę puoš skulptūrinė antena. Larry Silverstein pareiškė, kad komplekso statybos bus užbaigtos 2012 m. ir, kad kompleksas atrodys geriau nei kada nors anksčiau. 2006 m. balandžio 26 d. uosto valdyba patvirtino statybų pradžią. Pastatas iškilo virš horizonto 2008 m. gegužės 17 d., buvo pastatytas 2013 m. ir atidarytas 2014 m. pradžioje.

## Taip pat skaitykite
* Aukščiausi pastatai Niujorke

## Išnašos
Jonavos aerodromas

**Jonavos aerodromas** (*[[Gaižiūnai|Gaižiūnų]] aerodromas*) - karinis aerodromas Lietuvoje, apie 9&nbsp;km į pietryčius nuo Jonavos.  

Įkurtas tarpukariu, buvo vienas Lietuvos Karo aviacijos aerodromų, mokymosi poligonas. 

Čia gali būti talpinami 24 lėktuvai.  

Šiuo metu aerodromas nenaudojamas pagal paskirtį: nevykdoma veikla, kartais rengiamos "drag" lenktynės. 

## Bibliografija
* Murmulaitis, Vladas, Gaižiūnų poligone, Lietuvos Sparnai, 1997 m. Nr.4 / Plieno sparnai, http://www.plienosparnai.lt/page.php?649

## Išnašos
Dodge Viper

**Dodge Viper** yra galingiausias serijinis automobilis, kurį kada nors gamino Dodge kompanija. Dviejų vietų sportinis automobilis buvo pradėtas gaminti 1992 metais. Automobilis debiutavo 1989 metais kaip koncepcija, tačiau 1991 metais buvo pristatytas kaip serijinis modelis.
Dodge Viper buvo gaminamas keturiomis kartomis:
* Pirmoji karta (1992-1995)
* Antroji karta (1996-2002)
* Trečioji karta (2003-2006)
* Ketvirtoji karta (2008-2010)
The Roller Blade Seven

**The Roller Blade Seven** – 1991 metų režisieriaus Donald G. Jacksono filmas.
The Roller Blade Seven laikomas pirmuoju "Zen filmu". The Roller Blade Seven buvo filmuojamas be jokio scenarijaus, neturi kitiems filmams būdingos įžangos ar pabaigos. Vaidinančių aktorių pristatymo titrai taip pat yra išsimėtę po visą filmą. Dažniasiai užrašas su aktoriaus vardu ir pavarde parodomas toje vietoje, kurioje pirmą kartą pasirodo jo personažas.

## Kritika
Dažniausi yra du pagrindiniai kritikų požiūriai į šį filmą: arba labai prasti ir smerkiantys, arba labai giriantys ir aukšinantys. 1993iais metais interviu žurnale Entertainment Weekly režisierius Oliver Stone apie The roller blade seven pasakė "Vienas iš didžiausią įspudį paliekančių filmų, kurios tik kada nors mačiau"

## Siužetas

Post-apokaliptiniame ateities pasaulyje veikėjas *Reverend Donald* (vaidina pats režisierius Donald G. Jackson) pasiunčia *Hawk Goodman* (vaidina Scott Shaw) išvaduoti *Sister Sparrow* iš blogojo *Pharaoh* (vaidina William Smith)
Smėliai

**Smėliais** vadinamos gyvenvietės:

* Ignalinos rajone;
* Kauno mieste;
* Švenčionių rajone;
* Ukmergės mieste;
* Vilniaus mieste;
* Zarasų rajone.
Mars Science Laboratory

**Mars Science Laboratory** (MSL) – NASA misija, skirta Marso tyrimams. Šiuo tikslu 2011 metų lapkričio 26 į Marsą paleistas marsaeigį „Curiosity“ transportuojantis erdvėlaivis, kuris Marse sėkmingai nusileido 2012 m. rugpjūčio 6 d.

„MSL“ 3 kartus sunkesnis ir 2 kartus platesnis, negu prieš tai Marse dirbę marsaeigiai „dvyniai“ „Spirit“ ir „Opportunity“. „MSL“ turi daugiausia mokslinių prietaisų iš visų iki šiol į Marsą siųstų aparatų. „MSL“ tirs dirvožemio pavyzdžius, miltelius, kurie bus gaunami gręžiant akmenis ir pan. Tikimasi, kad „MSL“ veiks apie 2 metus.
Hollis Price

**Hollisas Praisas** (; g. 1979 m. spalio 29 d.) – karjerą baigęs JAV krepšininkas.

2008 m. birželio pradžioje pasirašė sutartį su Maskvos „Dinamo“ ekipa. 2009 m. sausio 23 d. sutartis su žaidėju buvo nutraukta abipusiu susitarimu. 2009 m. sausio 26 d. pasirašė sutartį su Milano „Armani Jeans“ komanda. 2010 m. vasario 16 d. pasirašė sutartį iki sezono pababigos su Vokietijos Kvakenbriuko „Artland Dragons“ komanda. 2010 m. rugpjūčio 4 d. pasirašė vienerių metų kontraktą su Berlyno „Albos“ komanda, tačiau 2011 m. vasario 8 d. paliko ją.

## Pasiekimai

* 2004 m. Prancūzijos krepšinio taurės laimėtojas
* 2006 m. Vokietijos vicečempionas
* 2006 m. Vokietijos krepšinio taurės laimėtojas
* 2008 m. LKL Visų žvaigždžių dienos naudingiausias žaidėjas
* 2008 m. LKL, BBL ir LKF taurės vicečempionas

## Šaltiniai
Medininkų pasieniečių mokykla

**Medininkų pasieniečių mokykla** – vienintelė Lietuvoje veikianti mokykla, kurioje mokomi būsimieji pasieniečiai. Vadovas - pulkininkas Deividas Kaminskas. 

## Istorija
1991 m. spalio mėn. Visagino mieste nuspręsta įrengti Pasienio apsaugos tarnybos mokomąjį centrą parengti pasieniečiams. 2001 m. mokykla pavadinta Visagino pasieniečių mokykla, tais pačiais metais mokyklą baigė pirmoji pasieniečių laida.

2007 m. rudenį mokykla persikėlė į modernų kompleksą Medininkuose. Baigusiems Pasieniečių mokyklą garantuojamas darbas Valstybės sienos apsaugos tarnybos padaliniuose, galima stažuotis užsienio valstybėse. Mokiniai, sėkmingai baigę metų kursą, įgyja pasieniečio profesiją.

## Mokyklos uždaviniai
# Pasieniečių mokymas pagal 1 metų programą
# Kvalifikacijos tobulinimų kursų vykdymas ir organizavimas
# Tiriamasis darbas
# Metodinė pagalba rinktinėms mokymo organizavimo klausimais
# Bendradarbiavimas mokymų srityje su ne tik su vidaus, bet ir užsienio partneriais
# Valstybės gynyba karo metu

## Kursantų pareigybės

## Šaltiniai

## Nuorodos
* Sąrašas:Lietuvos profesinio mokymo įstaigos
* Oficialus puslapis
Vietnamiečių kalba

**Vietnamiečių kalba** (*tiếng Việt*) – viena austroazinių kalbų, valstybinė Vietnamo kalba.

## Rašyba
Vietnamiečių kalbos abėcėlė yra lotynų rašmenimis. Rašant skiemenys atskiriami tarpais, nes tie trumpi „žodžiai“ yra versti iš chữ&nbsp;nôm hieroglifų į lotynų rašmenis. Skiemenis sudaro pirminis priebalsis, balsis ir uždarantis priebalsis. Pirmasis ir trečiasis gali būti praleidžiami.

Rašyboje nenaudojamos raidės F, J, W, Z. Tačiau naudojama daug papildomų balsių su diakritiniais ženklais. Šalia to virš balsių rašomi tonų ženklai.

Digrafai ir trigrafai:

## Nuorodos
*
Tadeuš Andžejevski

**Tadeuš Andžejevski** (lenkų *Tadeusz Andrzejewski*; g. 1966 m. rugpjūčio 1 d. Grigaičiuose, Vilniaus rajonas) – Lietuvos ir Vilniaus rajono savivaldybės politinis bei visuomenės veikėjas.

## Biografija

1985 m. aukso medaliu baigė Vilniaus J. I. Kraševskio vidurinę mokyklą. 1985–1989 m. studijavo Aukštojoje civilinės oreivystės mokykloje Kirovograde (dabartinis Kropivnyckis, Ukraina) įgydamas inžinieriaus navigatoriaus specialybę. Kurį laiką dirbo Vilniuje lėktuvų An-24, An-26 navigatoriumi.
1989–1994 m. Varšuvos universiteto Istorijos fakultete ir Politinių mokslų fakultete įgijo istorijos magistro diplomą. 1994 m. gavo stipendiją podiplominėms studijoms Vokietijoje, studijavo istoriją bei politinius mokslus Mainco universitete. 1995 m. istorijos studijas gilino Herderio institute Marburge.

Grįžęs į Vilnių 1996 m. ėmėsi žurnalisto darbo Lietuvos lenkų sąjungos leidžiamame savaitraštyje „Nasza Gazeta“. 1998–2006 m. Vilniaus rajono savivaldybės merės patarėjas, nuo 2006 m. LR Vyriausybės ministro pirmininko padėjėjas, nuo 2008 m. Seimo nario L. Talmonto padėjėjas.

Bendradarbiauja su Vilniaus krašto savaitraščiu „Przyjaźń“ („Vilniaus krašto savaitraštis“), savaitraščio redaktorius, rengia politikos skyrių, rašo straipsnius savivaldybės, tautinių mažumų, istorine tematika.

Lietuvos lenkų sąjungos ir Lietuvos lenkų rinkimų akcijos Vilniaus rajono skyriaus narys.

2007–2011 m. ir nuo 2011 m. Vilniaus rajono savivaldybės tarybos narys.

## Šaltiniai
Česlav Olševski

**Česlav Olševski** (g. 1961 m. birželio 26 d. Petruliškėse, Vilniaus rajonas) – Lietuvos ir Vilniaus rajono savivaldybės politinis bei visuomenės veikėjas.

## Biografija
1991 m. baigė Lietuvos policijos akademiją, teisininkas.

2003–2006 m. Vilniaus rajono savivaldybės administracijos direktoriaus pavaduotojas, 2006 m. Vilniaus apskrities viršininko pavaduotojas, 2007–2011 m. Vilniaus rajono savivaldybės mero patarėjas.

Lietuvos lenkų sąjungos ir Lietuvos lenkų rinkimų akcijos Vilniaus rajono skyriaus narys.

2007–2011 m. ir nuo 2011 m. Vilniaus rajono savivaldybės tarybos narys.

Laimėjo 2016 m. Lietuvos Respublikos Seimo rinkimuose.

Sutuoktinė Aleksandra, vaikas Lukas.

## Šaltiniai
Bulgarijos vyrų futbolo rinktinė

**Bulgarijos vyrų futbolo rinktinė** – Bulgarijai atstovaujanti nacionalinė futbolo komanda, kontroliuojama Bulgarijos futbolo sąjungos. Tai pajėgi komanda, dalyvavusi tiek pasaulio, tiek Europos čempionatuose. Itin sėkmingai pasirodė 1994 m. pasaulio čempionate, kur užėmė 4 vietą. Rinktinė taip pat laimėjo bronzą 1956 m. vasaros olimpinėse žaidynėse Melburne ir sidabrą 1968 m. Meksike.

## Dalyvavimai Europos čempionatuose

* 1960–1992 – 
* 1996 – I etapas
* 2000 – 
* 2004 – I etapas
* 2008–2024 – 

## Dalyvavimai pasaulio čempionatuose

## Žymiausi žaidėjai
* Hristo Stoičkov
* Krassimir Balakov
* Dimitar Berbatov
* Svetoslav Todorov
* Stiliyan Petrov
* Daniel Borimirov
* Hristo Bonev

## Treneriai


*  Leopold Nitsch (1922–1924)
*  Willibald Stejskal (1925–1926)
*  Pavel Grozdanov (1927–1930)
*  Carl Nemes (1930–1931)
*  Otto Feist (1931–1932)
*  Pavel Grozdanov (1932–1933)
*  Károly Fogl (1934–1935)
*  Nikola Kalkandžiev (1935–1936)
*  Ivan Batandžiev (1936)
*  Geno Matejev (1936–1937)
*  Stanislav Toms (1937–1938)
*  Kostantin Maznikov (1938–1939)
*  Ivan Radoev (1939–1940)
*  Franz Köhler (1940–1941)
*  Ivan Radoev (1941–1942)
*  Ivan Batandžiev (1943–1945)
*  Todor Konov (1945–1946)
*  Mihail Manov (1947)
*  Ivan Radoev (1947)
*  Rezső Somlai (1947–1948)
*  Lubomir Angelov (1948)
*  Andor Hajdú (1948–1949)
*  Ivan Radoev (1950)
*  Lubomir Angelov (1950)
*  Andor Hajdú (1950)
*  Lubomir Angelov (1950–1953)
*  Stoyan Ormandžiev (1950–1953)
*  Krum Milev (1954–1960)
*  Georgi Pačedžiev (1955–1962)
*  Stojan Ormandžiev (1963)
*  Béla Volentik (1963–1965)
*  Rudolf Vytlačil (1965–1966)
*  Dobromir Taškov (1966–1967)
*  Stefan Božkov (1967–1970)
*  Vasil Spasov (1970–1972)
*  Christo Mladenov (1972–1974)
*  Stojan Ormandžiev (1974–1977)
*  Cvetan Ilčev (1978–1980)
*  Atanas Purželov (1980–1982)
*  Ivan Vucov (1982–1986)
*  Christo Mladenov (1986–1987)
*  Boris Angelov (1988–1989)
*  Ivan Vucov (1989–1991)
*  Dimitar Penev (1991–1996)
*  Christo Bonev (1996–1998)
*  Dimitar Dimitrov (1998–1999)
*  Stojčo Mladenov (2000–2001)
*  Plamen Markov (2002–2004)
*  Christo Stoičkov (2004–2007)
*  Stanimir Stoilov (2007)
*  Dimitar Penev (2007)
*  Plamen Markov (2007–2008)
*  Stanimir Stoilov (2009–2010)
*  Lothar Matthäus (2010–2011)
*  Michail Madanski (2011)
*  Ljuboslav Penev (2011–2014)
*  Ivajlo Petev (2015–2016)
*  Petar Hubchev (2016–2019)
*  Krasimir Balakov (2019)
*  Georgi Dermendžiev (2019–2020)
*  Jasen Petrov (2021–2022)
*  Georgi Ivanov (2022)
*  Mladen Krstajić (2022–2023)
*  Ilian Iliev (2023–2025)
*  Aleksandar Dimitrov (2025–)



## Nuorodos

*  Bulgarijos futbolas
Fliugelhornas

**Fliugelhornas** – aukšto registro varinis pučiamasis instrumentas.

Paprastai fliugelhornas būna derinimo in *Bb*. Registras toks pat, kaip korneto ar trimito. Išgaunamas garsas švelnus ir šviesus, kas ir yra pagrindinis skirtumas, skiriantis jį nuo trimito, kurio garsas yra gan spengiantis.

Fliugelhornas – dominuojantis instrumentas fanfariniuose orkestruose, tačiau jį galima pamatyti ir kitokio orkestro sudėtyje.

## Nuorodos

* Mėgėjiškas puslapis apie flugelhorną 
* Trumpa instrumento istorijos apžvalga
Abronia

* *žiūrėti tekstą*

***Abronia*** tai dyvinutinių  šeimos gentis turinti apie 35-40 rūšių. Tai vienmečiai ir daugiamečiai žoliniai augalai. Šios genties augalai kilę vakarų Š. Amerikoje.

Rūšys:
**[[Abronia alpina]]*
**[[Abronia ameliae]]*
**[[Abronia ammophila]]*
**[[Abronia angustifolia]]*
**[[Abronia argillosa]]*
**[[Abronia bigelovii]]*
**[[Abronia bolackii]]*
**[[Abronia carletonii]]*
**[[Abronia cycloptera]]*
**[[Abronia elliptica]]*
**[[Abronia fragrans]]*
**[[Abronia latifolia]]*
**[[Abronia macrocarpa]]*
**[[Abronia maritima]]*
**[[Abronia mellifera]]*
**[[Abronia nana]]*
**[[Abronia pogonantha]]*
**[[Abronia turbinata]]*
**[[Abronia umbellata]]*
**[[Abronia villosa]]*

### Kultivavimas
*[[Abronia fragrans]]* ir *[[Abronia latifolia]]* storos ir saldžios šaknys, kartais išaugančios  apie 60 cm ilgio, naudojamos maistui.

## Nuorodos
* Š. Amerikos flora: ''Abronia''
Kreivumas

**Kreivumas** – bendras pavadinimas kiekybinių charakteristikų, nusakančių geometrinių objektų (kreivių, paviršių ir pan.) santykinį skirtumą nuo „plokščių“ ar „tiesių“ jų atitikmenų (tiesės, plokštumos ir pan.). Dažniausiai kreivumas apibrėžiamas kiekvienam objekto taškui.

**Kreivis** – kreivumo skaitinė reikšmė.

## Plokštumos kreivės kreivumas

Plokštumos kreivės kreivumas taške *P(x<sub>0</sub>, y<sub>0</sub>)* yra dydis, atvirkščias kreivio apskritimo spinduliui tame taške. Jei kreivė Dekarto koordinačių sistemoje nusakyta lygtimi *y = f(x)*, tai kreivumas apskaičiuojamas pagal formulę:

:: \kappa(x,y) = \frac{y*}{(1+y'^2)^{3/2}}.</math>

Tokiu atveju neretai naudojama [[aproksimacija]]:

:: <math>\kappa(x,y)\approx\frac{d^2y}{dx^2}.</math>

Jei kreivė nusakoma parametrinėmis lygtimis *x = p(t), y = r(t)*, tai kreivumas apskaičiuojamas pagal formulę:

:: <math>\kappa(x,y) = \frac{x'y*-y'x*}{(x'^2+y'^2)^{3/2}}.</math>

== Paviršių kreivumas ==


Tarkime, kad <math>\Phi</math> yra glodus [[paviršius]] [[Trimatė erdvė|trimatėje]] [[Euklidinė erdvė|euklidinėje erdvėje]]. Tegu <math>p</math> – taškas paviršiuje <math>\Phi</math>, <math>T_p</math> – <math>\Phi</math> liečiančioji plokštuma taške <math>p</math>, <math>n</math> – [[Vienetinis vektorius|vienetinis normalinis vektorius]] ([[normalė]]) <math>\Phi</math> taške <math>p</math>, o <math>\pi_e</math> – plokštuma einanti per <math>n</math> ir vektorių <math>e</math>, esantį <math>T_p</math>. Kreivė <math>\gamma_e</math>, gaunama kertantis plokštumai <math>\pi_e</math> su nagrinėjamu paviršiumi <math>\Phi</math>, yra vadinama <math>\Phi</math> pjūviu taške <math>p</math> vektoriaus <math>e</math> kryptimi.
[[Skaliaras (matematika)|Skaliarinis]] dydis <math>\kappa_e</math> yra normalinis paviršiaus <math>\Phi</math> kreivumas <math>e</math> kryptimi
: <math>\kappa_e=k\cdot n</math>
Čia <math>\cdot</math> reiškia [[Skaliarinė sandauga|skaliarinę sandaugą]], <math>k</math> – *kreivumo vektorius'' \gamma_e taške p.

Bendru atveju, kiekviename paviršiaus taške yra dvi statmenos kryptys e_1 ir e_2, kuriomis kreivumas yra didžiausias ir mažiausias. Šios kryptys vadinamos pagrindinėmis arba normalinėmis. Kreivumą bet kokia kryptimi galima aprašyti Oilerio formule:
: \kappa_e=\kappa_1\cos^2\alpha+\kappa_2\sin^2\alpha,
kur \alpha – kampas tarp krypties ir e_1, o \kappa_1 ir \kappa_2 yra normaliniai kreivumai e_1 ir e_2 kryptimis.

Galimi ir kitokie kreivumo apibrėžimai:
: H=\kappa_1+\kappa_2, (kartais \frac{\kappa_1+\kappa_2}2)
yra vadinamas vidutiniu paviršiaus kreivumu.
O dydis
: K=\kappa_1\kappa_2
yra vadinamas paviršiaus Gauso kreivumas.

## Šaltiniai
Rusijos vyrų futbolo rinktinė

**Rusijos vyrų futbolo rinktinė** – Rusijos valstybei atstovaujanti nacionalinė futbolo komanda, kontroliuojama Rusijos futbolo sąjungos. Rinktinė yra TSRS futbolo rinktinės ir trumpalaikės NVS rinktinės tradicijų perėmėja. Nuo 1992 m. dalyvavo 4 pasaulio ir 5 Europos čempionatuose, bet aukštų vietų neužėmė, tačiau trečiuoju bandymu 2008 m. pasiekė pusfinalį. Taip pat sėkmingai žaidė namie vykusiame 2018 m. pasaulio čempionate, kur pasiekė ketvirtfinalį (jame po baudinių pralaimėjo Kroatijai).

2022 m. vasario 28 d., atsižvelgiant į Tarptautinio olimpinio komiteto rekomendacijas, FIFA ir UEFA uždraudė Rusijos rinktinei dalyvauti bet kokio lygio futbolo turnyruose. Tai buvo padaryta dėl Rusijos sukelto karo Ukrainoje. Rinktinė rungtyniavo tik draugiškas rungtynes su Serbija, Baltarusija bei įvairiomis Azijos šalimis (Kirgizija, Brunėjumi, Vietnamu, Kataru, Iranu ir kt.).

## Dalyvavimas Europos čempionatuose
* 1960–1988 – žr. *[[SSRS vyrų futbolo rinktinė|TSRS rinktinę]]*
* 1992 – *įėjo į [[NVS vyrų futbolo rinktinė|NVS rinktinę]]*
* 1996 – I etapas
* 2000 – 
* 2004 – I etapas
* 2008 – pusfinalis
* 2012 – I etapas
* 2016 – I etapas
* 2020 – I etapas
* 2024 – 

## Dalyvavimas pasaulio čempionatuose
* 1930-1990 – 
* 1994 – I etapas
* 1998 – 
* 2002 – I etapas
* 2006 – 
* 2010 – 
* 2014 – I etapas
* 2018 – ketvirtfinalis
* 2022 – 

## Dalyvavimas FIFA konfederacijų taurėje
* 1992–2013 – *nepateko*
* 2017 – I etapas

## Žymiausi žaidėjai

* Dmitrijus Aleničevas
* Vladimiras Besčiastnichas
* Andrejus Kančelskis
* Valerijus Karpinas
* Andrejus Kariaka
* Aleksandras Keržakovas
* Aleksandras Mostovojus
* Olegas Salenka
* Aleksejus Smertinas
* Dmitrijus Syčiovas
* Jegoras Titovas
* Igoris Simutenkovas
* Dmitrijus Loskovas
* Andrejus Tichonovas
* Viktoras Onopko
* Sergejus Ignaševičius
* Igoris Akinfejevas
* Denisas Čeryševas
* Alanas Dzagojevas

## Treneriai

*  Pavelas Sadyrinas (1992–1994)
*  Olegas Romancevas (1994–1996)
*  Borisas Ignatjevas (1996–1998)
*  Anatolijus Byšovecas (1998)
*  Olegas Romancevas (1998–2002)
*  Valerijus Gazajevas (2002–2003)
*  Georgijus Jarcevas (2003–2005)
*  Jurijus Seminas (2005)
*  Guus Hiddink (2006–2010)
*  Dick Advocaat (2010–2012)
*  Fabio Capello (2012–2015)
*  Leonidas Sluckis (2015–2016)
*  Stanislavas Čerčesovas (2016–2021)
*  Valerijus Karpinas (2021–)

## Šaltiniai

## Nuorodos

* Oficiali svetainė
MetLife Building

**MetLife Building**, iki 1991 m. vadinęsis **Pan Am Building**, – dangoraižis Manhatane, Niujorke.

Tai yra svarbi Manhatano dangoskyros dalis bei vienas aukščiausių miesto ir šalies pastatų.

## Istorija
Atidarymo dieną, 1963 m. kovo 7 d., Pan Am Building buvo didžiausias komercinių biurų pastatas pasaulyje. Ilgą laiką pastato valdytojas buvo „Pan American World Airways“. Kompanijos logotipas buvo vaizduojamas pietinėje ir šiaurinėje, o gaublio logotipas rytinėje ir vakarinėje dangoraižio dalyje. 1981 m. „Metropolitan Life Insurance Company“ nupirko pastatą iš „Pan Am“. „Pan Am“ nutraukė operacijas 1991 m., „MetLife“ pakeitė „Pan Am“ logotipus pietinėje ir šiaurinėje dalyje, bei pervadino pastatą į MetLife Building.

2005 m. „MetLife“ pardavė dangoraižį už 1,72 mlrd. JAV dolerių kompanijai „Tishman Speyer Properties“.
Tvin Pyksas

**Tvin Pyksas** () – amerikiečių draminės mistikos televizijos serialas, laimėjęs tris Auksinio gaublio statulėles ir kitus apdovanojimus.

Serialo bendraautoriai yra režisierius David Lynch ir scenaristas Mark Frost, tačiau atskiras serijas („epizodus“) rašė ne vienas scenaristas ir režisavo visas būrys režisierių. Jungtinėse Valstijose serialas pradėtas transliuoti 1990 m. balandžio 8 d., paskutinė serija parodyta 1991 m. birželio 10 d. Pirmus du sezonus sudaro 30 serijų (8 – pirmajame sezone ir 22 – antrajame). 2017 m. „Tvin Pyksas“ sugrįžo į mažuosius ekranus kaip 18 dalių filmas, režisuotas Davido Lyncho (scenarijaus bendraautoris Mark Frost).

Originalo kalba 1990-ųjų serialo dalys (serijos) vadinamos epizodais, pirmasis serialo epizodas vadinamas „pilotiniu“ (t. y. bandomuoju, nes nuo jo įvertinimo televizijos kompanijoje priklausė serialo likimas). Dėl to esama painiavos dėl epizodų skaičiaus, nes vieni pilotinį epizodą laiko pirmuoju, kiti – „nuliniu“. 2017-ųjų filmo serijas kūrėjai vadina dalimis.

Po serialo premjeros 1990 m. televizijos kompanijos reikalavimu buvo sukurta alternatyvi pilotinio epizodo pabaiga (neatitinkanti serialo siužeto), šis kūrinys buvo išleistas ir platinamas Europoje kaip savarankiškas filmas. Taip televizijos kompanija siekė sau kompensuoti serialo kūrimo išlaidas. Ši alternatyvi pilotinio epizodo versija vadinama europine arba tarptautine pilotinio epizodo versija.

Pagrindinė serialo siužeto linija yra pasakojimas apie moksleivės Lauros Palmer (vaid. Sheryl Lee) nužudymo tyrimą nuošaliame ir savitame Tvin Pykso miestelyje. Tyrimui vadovauja keistas specialusis FTB agentas Dale’as Cooperis (vaid. Kyle MacLachlan).

Serialas *Twin Peaks* iškart tapo kultiniu ir žaibiškai išpopuliarėjo visame pasaulyje. Jo pėdomis sekė kiti serialai, pavyzdžiui, X failai, American Gothic, Indiana ir kt.

David Lynch taip pat sukūrė filmo priešistorę (turinčią tęsinio elementų), pavadintą Twin Peaks: Fire Walk With Me (Ugnie, keliauk su manimi).

2014 m. spalio 6 d. serialo kūrėjas D. Lynch pranešė, kad 2016 m. pasirodys trečiasis serialo sezonas. Iš viso bus sukurta 18 naujų serijų.

## Šaltiniai
30 Rockefeller Plaza

**30 Rockefeller Plaza** (sutrumpintai **30 Rock**) – dangoraižis bei centrinis Rockefeller komplekso pastatas, esantis Viduriniame Manhatane, Niujorke. Statytas art deco stiliumi. Tai vienas aukščiausių Niujorko ir šalies pastatų.

Iki 1988 m. pastatas buvo žinomas **RCA Building** pavadinimu, vėliau iki 2015 m. – **GE Building**. 

## Istorija

Pradžioje dabartinio pastato vietoje Rockefeller centre turėjo išdygti naujas operos teatras Metropolitan Opera. Tačiau suprojektuotas pastatas pasirodė esąs per brangus, tad operos teatrą nuspręsta naujai statyti Lincoln centre.

Esamu projektu susidomėjo Džonas D. Rokfeleris jaunesnysis. Pagrindiniam Rockefeller centro architektui Reimondui Hudui kilo idėja derėtis su Amerikos radijo korporacija (RCA) ir jos dukterinėmis įmonėmis, National Broadcasting Company (NBC) ir Radio-Keith-Orpheum (RKO), dėl pastato žiniasklaidos įmonėms statybų šioje vietoje. Dangoraižio techniniai brėžiniai pristatyti 1930 m. kovą, o nustačius pastato tūrį ir matmenis galutinai baigti rengti kitų metų kovą. Dar po metų, 1932 m. kovą, prasidėjo pirmieji statytų darbai. Tų pačių metų rugsėjį pastatas jau buvo 64 aukštų. Statant 69 aukštą, 1932 m. rugsėjo 20 d., buvo padaryta žymi nuotrauka „Pietūs ant dangoraižio“, kurios autorius Čarlzas Klaidas Ebetsas.

Visuomenei pastatas iškilmingai atvertas 1933 m. gegužės pabaigoje. Tiesa atidarymą norėta daryti dar mėnesio pradžioje, bet dėl kilusių nesutarimų dėl žymaus Diego Riveros paveikslo „Žmogus kryžkelėje“, kuris galiausiai prieš atidarymą buvo pašalintas, atidarymas buvo atidėtas. Iškilusiam pastatui pagal susitarimą duotas **RCA Building** pavadinimas.

## Architektūra
Dangoraižis buvo pastatytas atsižvelgiant į užsakovo, Amerikos radijo korporacijos, reikalavimus. Taigi, siekiant pagerinti garso izoliaciją, transliavimo patalpos buvo izoliuotos nuo laikančiųjų konstrukcinių elementų. Tam panaudoti plieniniai spaustukai, aptraukti veltiniu. Liftai, suprojektuoti iš viso 58 keleiviams, buvo įrengti centrinėje pastato dalyje.

Dangoraižio požeminiuose aukštuose įsikūrę parduotuvės ir restoranėliai. Dėl būdingos formos pastatas pramintas „plyta“. Virš pagrindinio pastato įėjimo yra iškilaus amerikiečių skulptoriaus Lee Lawrie frizas, kuriame cituojama iš Izaijo knygos (33:6):

Pažymėtina, kad 1933 m. pavasarį meksikietis muralistas Diego Rivera pagrindiniame fojė freskoje „Žmogus kryžkelėje“ nutapė Vladimiro Lenino atvaizdą ir gegužės 1 dienos paradą. Pajutęs visuomenės nuomonės spaudimą, Džonas Rokfeleris paprašė Riverą pašalinti šį atvaizdą arba bent jau pavaizduoti Abraomą Linkolną priešingoje vestibiulio pusėje. Rivera atsisakė, tad buvo nušalintas nuo darbo, o freska buvo apklijuota. 1934 m. vasario mėn. darbininkai ją visiškai sunaikino. Vietoje to buvo sukurta nauja freska, ant kurios, be kitų, buvo pavaizduoti Linkolnas ir Ralfas Emersonas.

Pastate yra apžvalgos aikštelė. Uždarytas rekonstruoti 1986 m., vėl atidarytas tik 2005 m.

## Išnašos

## Literatūra
* 
* 
* 
* 
*
40 Wall Street

**40 Wall Street** (**Trump Building**) – pastato, kuris atidarymo metu priklausė **The Bank of the Manhattan Company**, adresas, tačiau pastatas liko žinomas savo adresu, kai kompanija susijungė su Chase National Bank ir tapo Chase Manhattan Bank. Tai 70 aukštų dangoraižis, stovintis Manhatane, Niujorke. Dangoraižis buvo pastatytas 1930 m. po 11 mėnesių trukusių statybų. Statinio viršūnė siekia 282,5 m. Architektas – H. Craig Severance.

Pastatas labai trumpai buvo aukščiausias pasaulyje, nes neilgai trukus jį pralenkė Chrysler Building, kurio statybos užbaigtos dar tais pačiais metais. Dangoraižis dar žinomas **Trump Building** pavadinimu nuo tada, kai jį 1996 m. renovavo Donaldas Trampas, kuriam jis ir priklauso. 1998 m. dangoraižis buvo priskirtas prie Niujorko miesto „simbolių“.

## Istorija
40 Wall Street buvo projektuojamas taip, kad būtų 41 m (135 pėdomis) aukštesnis už netoliese stovintį Woolworth Building, pastatytą 1913 m. Tačiau pastato planas buvo pakeistas taip, jog šis būtų dvejomis pėdomis aukštesnis už Chrysler Building, savo ruožtu turėjusį būti 282 m (925 pėdų) aukščio. Visgi baigus statyti 40 Wall Street, Chrysler Building statytojai sumaniai pakeitė projekto aukštį. 38 metrų (125 pėdų) antena buvo slaptai prijungta prie pastato karūnos, išpildant Volterio Kraislerio svajonę turėti aukščiausią pastatą pasaulyje. Tokia šlovė neilgai truko ir pastatą po metų, 1931 m., aplenkė Empire State Building.

## Išnašos
Abronia umbellata

***Abronia umbellata*** – dyvinutinių (*Nyctaginaceae*) šeimos, *Abronia* genties rūšis. Tai dekoratyvinis augalas kilęs iš JAV.

## Nuorodos
* USDA : ''Abronia umbellata''
Klausa

**Klausa** – sugebėjimas girdėti. Ją turi daugybė gyvūnų, skiriasi tik girdėjimo dažnių intervalai.

Žmogus gali pasakyti iš kurios pusės sklinda garsas, dėl to, kad į vieną ausį ateina stipresnis garso bangos signalas, o į kitą silpnesnis. Ir tam nebūtina taikyti laiko intervalų skirtumo per kurį signalas pasiekia skirtingu laiku, kad išgautume stereoskopinį girdėjimą. Tačiau mokslininkai seniai ginčijasi, kaip gali žmogus išgirsti tokį trumpą intervalą, papuolantį į skirtingas ausis, kai žmogaus smegenų neuronų dažnis žymiai mažesnis nei turėtų būti, kad galėtų užfiksuoti laiko skirtumus garso signalo atėjimo tarp dviejų ausų.

## Girdėjimo ribos

Žmogus gali girdėti garsus, kurių dažnis yra tarp 20 Hz ir 20 000 Hz, o katės girdi garsus iki 32 000 Hz, šunys – net iki 46 000 Hz.

## Šaltiniai
Gačiakampis

**Gačiakampis** – viensėdis Švenčionių rajono savivaldybėje, 9 km nuo Labanoro, prie Peršokšnų ežero, Labanoro regioniniame parke. Nuolatinių gyventojų nėra, išlikusios dvi sodybos.

## Gyventojai

## Šaltiniai
Tautos gimimas (1915 m. filmas)

**Tautos gimimas** (, dar žinomas kaip *The Clansman*) – 1915 m. begarsis nespalvotas JAV filmas, laikomas vienu svarbiausių ir įtakingiausių filmų visoje kino istorijoje. Taip pat tai yra labai kontroversiškai vertinamas kūrinys, kadangi šlovina kukluksklaną ir propaguoją rasizmą.

Tai buvo pirmasis filmas, kurio trukmė – daugiau nei 60 minučių. Jame pirmą kartą panaudotos įvairios tuo metu novatoriškos filmavimo technikos, pavyzdžiui, šuoliuojančių žirgų rodymas iš apačios, pasinaudojant į duobę įstatyta aukštyn nukreipta kamera. Savo laiku „Tautos gimimas“ buvo didžiausias pajamas atnešęs filmas, vien iš kino bilietų surinkęs apie 10 milijonų JAV dolerių. Šį rekordą pralenkė tik 1937 m. išėjęs „Snieguolė ir septyni nykštukai.“

1992 m. Jungtinių Valstijų Kongreso biblioteka šį filmą įtraukė į Nacionalinį filmų registrą, kaip turintį didelę kultūrinę reikšmę.

## Šaltiniai
Pilietis Keinas (1941 m. filmas)

**Pilietis Keinas** () – 1941 m. nespalvotas JAV filmas, dažnai vertinamas kaip vienas iš įtakingiausių bei geriausių visų laikų filmų. 1998 m. Amerikos filmų institutas jį įrašė į geriausių JAV filmų šimtuką pirmoje vietoje. Britų filmų instituto rengtoje apklausoje „Pilietis Keinas“ taip pat buvo išrinktas geriausiu visų laikų filmu.

„Pilietį Keiną“ režisavo Orson Welles. Filme vaizduojamas leidybos versle dirbantis *Charles Foster Kane*, trokštantis galios bet kokia kaina. Pagrindinio veikėjo prototipas buvo sukurtas pagal tikrą asmenį, JAV žiniasklaidos magnatą William Randolph Hearst. Išleidus filmą, apie jį nerašė nei vienas Hearstui priklausęs laikraštis.

Kadangi tai yra vienas žinomiausių visų laikų filmų, jis buvo daugybę sykių minėtas populiariojoje kultūroje – kituose filmuose, žaidimuose, muzikoje ir taip toliau.

## Šaltiniai
Kanabas

**Kanabas**, **kanabo** () – japoniškas medinis iki 150 cm ilgio kuokos tipo ginklas. Rankena apvali, sudaro nuo trečdalio iki pusės viso ilgio. Rankena baigiasi buožele, į kurią paprastai įvertas žiedas. Kaunamoji dalis paprastai briaunota (dažniausiai šešiakampio skerspjūvio) ir dažnai turi mažus neaštrius spyglius (tokie kanabai artimi vėzdams).

Tetsubas nuo kanabo skiriasi tuo, kad tetsubo kaunamoji dalis apvilkta metalu.

## Nuorodos
* Atrodo, kanabas. Jei rudoji dalis metalinė, tuomet tai tetsubas
* Japonų demonas onis, ginkluotas kanabu (kanabas ne visai tipiškas, kadangi kaunamoji dalis nebriaunota).
* Kanabo piešinys
* Karys, ginkluotas dideliu kanabu (stalo žaidimų figūrėlė)
Lincoln Building

**The Lincoln Building** – biurų pastatas, įsikūręs 42-ojoje gatvėje Niujorke, priešais Grand Central Terminal. Pastatas buvo pastatytas 1930 m. Dangoraižis yra neogotikinio stiliaus, 53 aukštų, 205 metrų aukščio. Tai vienas aukščiausių pastatų Niujorke.
Tetsubas

**Tetsubas**, *tecubas* () – japoniškas vėzdo tipo ginklas. Tetsubas medinis (dažniausiai ąžuolinis), tačiau jo kaunamoji dalis, sudaranti pusę tetsubo ilgio, apvilkta metalu ir turi metalinius spyglius.

Tetsubai primena kanabus, tačiau kanabų kaunamoji dalis neapkaustyta metalu. Ieškant medžiagos internete apie tetsubus ir kanabus, matyti, kad jie dažnai painiojami.

Tetsubai paprastai buvo labai sunkūs, todėl kareiviai juos retai naudojo. Tetsubai labiau mitiniai ginklai, japonai manė, kad tai mėgstamas demonų onių (*oni*) ginklas, nes oniai dideli ir labai stiprūs, todėl masyvūs tetsubai jiems visai patogūs.

Testubus naudojo prieš šarvuotus priešininkus ir priešo žirgų kojoms laužyti. Testubo naudojimo menas *tetsubo - jutsu* reikalavo tiek jėgos, tiek pusiausvyros, kadangi nepataikius sunkaus ginklo inercija išvesdavo tetsubininką iš pusiauvyros.

Tetsubai buvo mėgstamas budistų vienuolių sohėjų (*sohei*) ir jamabušių (*yamabushi*) ginklas.

## Nuorodos
* Tetsubo - Iron Staff (diskusija)

Iliustracijos
* Tetsubas
HNK Cibalia Vinkovci

**Vinkovcų „Cibalia“** – Kroatijos futbolo klubas iš Vinkovcų.

## Istorija
2021–2022 m. sezone runtgyniavo Antroje lygoje. Užėmė šeštą vietą.

### Pirma lyga (II pakopa)
Nuo 2022–2023 m. žaidė Pirmoje lygoje (antra pakopa). Buvo įvykdyta lygų reorganizacija ir Pirmoji lyga tapo SuperSport lyga, o Antroji tapo Pirmąja.

## Pasiekimai

* II lygos čempionas (1998, 2005 m.)

## Sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia melsva apranga. 

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* Transfermarkt
* Globalsportsarchive
Arūnas Štaras

**Arūnas Štaras** (g. 1951 m. liepos 2 d. Žagarėje, Lietuvoje) – matematikas, politikas.

## Biografija

1969 m. baigė Panevėžio 1-ąją vidurinę mokyklą, 1969–1974 m. su pagyrimu baigė Vilniaus universiteto (VU) Matematikos ir mechanikos fakultetą, įgijo matematiko specialybę, diplomuotas matematikas. 1974–1977 m. studijavo Maskvos M. Lomonosovo universiteto (Maskva) Taikomosios matematikos fakulteto aspirantūroje. 1978 m. šiame universitete apgynė fizikos ir matematikos mokslų kandidato disertaciją (daktaras), nuo 1984 m. docentas.

1991–1993 m. Vilniaus miesto meras, VU docentas, 1998 m. AB Šiaulių bankas Vilniaus filialo direktorius, 2002 m. UAB „Eika“ direktoriaus pavaduotojas, UAB „Jūros vartai“ direktorius, UAB „Trakų sodybos“ direktorius, 2007 m. Vilniaus miesto savivaldybės mero pavaduotojas.

1990–1991 m. Vilniaus miesto tarybos deputatas, 2003–2007 m. ir 2007–2011 m. Vilniaus miesto savivaldybės tarybos narys. LR susisiekimo viceministras.

1995 m. Lietuvos liberalų sąjungos, 2003 m. Liberalų ir centro sąjungos, 2006 m. Lietuvos Respublikos liberalų sąjudžio Vilniaus miesto skyriaus narys, Liberalų sąjūdžio pirmininko pavaduotojas.

Fondo „Savivalda ir demokratija“ steigėjas, Vilniaus Rotary Perkūno klubo narys.

Vedęs. Žmona Nijolė, matematikė, dirba VĮ „Registrų centras“ Vilniaus filiale. Duktė Gabrielė dirba AB bankas „Hansabankas“. Sūnus Augustas – UAB „Bilietų bankas“.

Moka anglų, rusų, lenkų ir čekų kalbas..

## Šaltiniai
John Alton

**Džonas Altonas** (; 1901 m. spalio 5 d. – 1996 m. birželio 2 d.) – vengrų kilmės JAV kinematografas ir operatorius, dirbęs prie kelių garsiausių klasikinio noiro filmų – „He Walked by Night“, „The Big Combo“, „The Amazing Mr. X“, „T-Men“ ir „Raw Deal“.

## Karjera
XX a. 3-ajame dešimtmetyje jis pradėjo dirbti Los Andželo filmų kūrimo laboratorijose techniku, po kelerių metų tapo operatoriumi. Vėliau išvyko į Prancūziją bei Pietų Ameriką, kur sukūrė daug filmų ispanų kalba. 1930 m. pabaigoje grįžo į Holivudą ir tapo vienu populiariausių kinematografų.

Neskaitant tamsios atmosferos, dabar laikomos tipišku noiro bruožu, Altonas buvo žinomas ir neįprastais filmavimo kampais, žemai laikoma kamera.

Taip pat Altonas žinomas savo knyga „Painting with Light“ (*piešimas šviesa*). Tai yra viena pirmųjų knygų apie filmų apšvietimo technikas, parašyta kinematografo profesionalo.

## Išnašos

## Nuorodos
*
Gintaras Kazakas

**Gintaras Kazakas** (g. 1971 m. rugsėjo 14 d. Vilniuje) – Lietuvos ir Vilniaus miesto savivaldybės politinis bei visuomenės veikėjas.

## Biografija

1989 m. baigė Vilniaus komunalinių paslaugų aukštesniąją mokyklą.
2003 m. Liberalų demokratų partijos, 2006 m. partijos Tvarka ir teisingumas (liberalai demokratai) Vilniaus miesto skyriaus narys.

2007-2011 m. Vilniaus miesto savivaldybės tarybos narys.

## Baudžiamoji atsakomybė už bandymus papirkti
2011 m. Vilniaus miesto 1-asis apylinkės teismas pripažino Gintarą Kazaką kaltu dėl bandymų papirkti Vilniaus miesto savivaldybės pareigūnus. Teismas nustatė, jog 2007 m. rugsėjo 28 d. jis susitiko su Vidu Urbonavičiumi ir pasiūlė šiam kyšį dėl bendrovės „Lazdynų būstas“ privatizavimo. Taip pat Gintaras Kazakas pripažintas kaltu ir dėl 2008 m. sausį duoto 10 tūkst. litų kyšio Vidui Urbonavičiui, norint paveikti Birutę Galinienę, kad ši balsuotų už bendrovės „Corpmanagement“, kuri per viešą konkursą buvo nusipirkusi Misionierių ligoninės patalpas, atleidimą nuo 2 mln. litų delspinigių.

## Šaltiniai
Beagle 2: Evolution

**Beagle 2: Evolution** (vadinamas ir **Beagle 3** ) – pasiūlytas nusileidimo aparatas į Marsą, skirtas ieškoti planetoje buvusios arba esamos gyvybės. *Beagle 2: Evolution* yra kito ESA kosminio aparato (*[[Beagle 2]]*) „įpėdinis“. Šio kosminio aparato kūrimui vadovavo profesorius Colin Pillinger.

*Beagle 2: Evolution* projektas buvo atšauktas 2004 m.

## Šaltiniai
Stasys Šedbaras

**Stasys Šedbaras** (g. 1958 m. vasario 10 d. Tūjainiuose, Šilalės raj.) – teisininkas, Lietuvos ir Vilniaus miesto politinis veikėjas, teisės pedagogas, buvęs teisėjas, advokatas.

## Biografija

1976 m. baigė Kaltinėnų vidurinę mokyklą, 1981 m. su pagyrimu baigė teisė studijas Vilniaus universiteto Teisės fakultete. MRU TF apgynė socialinių mokslų (teisės krypties) daktaro disertaciją (2005 m.).

1981–1982 m. buvo kadrų inspektorius, juriskonsultas vienoje iš Vilniaus ūkinių organizacijų. 1982 m. vieno iš Vilniaus miesto administracinių rajonų prokuratūros stažuotojas, prokuroro padėjėjas, vyresnysis prokuroro padėjėjas, nuo 1987 m. Vilniaus rajono teismo teisėjas, Lietuvos Aukščiausiojo Teismo teisėjas (1989–1992 m.), nuo 1992 m. iki 1993 m. LR teisingumo ministro pavaduotojas, 1993–1996 m. ir nuo 2023 m. LR Konstitucinio Teismo teisėjas, advokatas (nuo 1996 m. kovo mėn. iki 1998 m., nuo 2000 m. lapkričio mėn.), Stasio Šedbaro advokatų kontoros advokatas (nuo 2002 m. balandžio 10 d. iki 2008 m. lapkričio 17 d.)

1997 m. LR Ministro Pirmininko aparato valstybės konsultantas valstybės ir žmogaus teisių klausimais, 1998–1999 m. LR vidaus reikalų ministras. 1999 m. aktyviai dalyvavo steigiant administracinius teismus, buvo Aukštesniojo administracinio teismo pirmininkas. Nuo 2000 m. ir Lietuvos teisės universiteto Administracinės teisės ir proceso katedros docentas, 2006-2008 m. VDU Teisės instituto direktorius..

Mokslinių interesų kryptys – administracinis procesas, jo teisinis reguliavimas, žmogaus teisių apsauga. Dėstomi kursai – „Administracinio proceso teisė“, „Valstybės tarnybos lyginamoji teisė“, „Administracinių aktų priėmimas ir įgyvendinimas ir administracinių sutarčių sudarymas ir vykdymas“.

2007–2008 m. Vilniaus miesto savivaldybės tarybos narys. 2008–2023 m. Seimo narys.

Žmona Ona (g. 1958 m.), pradinių klasių mokytoja. Sūnūs Tomas (g.1979), teisininkas, Martynas (g. 1982 m.), muzikas. Dukra Viktorija (g. 1995 m.), moksleivė.

## Narystė partijose, visuomeninė veikla

2000 m. Krikščionių konservatorių socialinės sąjungos pirmininko pavaduotojas. 2006 m. Tėvynės sąjungos Vilniaus miesto skyriaus narys. Lietuvos teisininkų draugijos žurnalo „Justitia“ redaktorių kolegijos pirmininkas, 2004 m. Lietuvos teisininkų draugijos pirmininkas.

## Apdovanojimai
* 1996 m. Lietuvos didžiojo kunigaikščio Gedimino ordino Karininko kryžius už nuopelnus kuriant Lietuvos teisinę sistemą bei pastangas stiprinant valstybingumą.

## Šaltiniai

|-
Rinkos ekonomika

**Rinkos ekonomika** – ekonominė sistema organizuota *rinkos [[savireguliacija|savireguliacijos]]* principu, kurioje veiksmų koordinacija vykdoma laisvų privačių šalių ir vartotojų. Tai ekonomika, kurioje tik pačių prekių, tiekėjų ir privačių firmų atstovai nustato resursų pasiskirstymą ir paplitimą. Rinkos ekonomika remiasi demokratija.

Rinkos ekonomika grindžiama principais:
* laisvas ūkininkavimas;
* daug skirtingų gamybos nuosavybės formų;
* rinkos kainų nustatymas;
* sutartiniai santykiai tarp ūkio subjektų;
* Pelno siekimas kaip paskata
Rinkos ekonomikos kitas apibrėžimas yra laisvoji verslininkystė.
Vidas Urbonavičius

**Vidas Urbonavičius** (g. 1979 m. spalio 1 d. Kuršėnuose, Šiaulių rajonas) – Lietuvos ir Vilniaus miesto savivaldybės politinis bei visuomenės veikėjas.

## Biografija
Mokėsi Šiaulių 10-oje, 15-oje ir 18-oje vidurinėse mokyklose. 1998 m. baigė Šiaulių „Romuvos“ gimnaziją, 2003 m. – Mykolo Riomerio universitetą.

2003–2006 m. Lietuvos Respublikos aplinkos ministerijos Teisės ir personalo departamento Kontrolės skyriaus vyr. specialistas. 2006–2008 m. UAB „Bubbledeck Lithuania“ direktorius. 2006–2012 m. Tėvynės sąjungos vykdomojo sekretoriaus patarėjas teisės klausimais. 2009–2012 m. ūkio ministro patarėjas teisės klausimais.

2013–2014 m. UAB „Trakų vandenys“ juriskonsultantas, 2014 m. – direktoriaus pavaduotojas. 2014–2017 m. UAB „Trakų paslaugos“ direktorius. Nuo 2017 m. dirba UAB „LT respublikos vairavimo mokykla“.

2007–2018 m. Vilniaus miesto savivaldybės tarybos narys.

Nuo 2003 m. Tėvynės sąjungos-Lietuvos krikščionių demokratų Vilniaus miesto skyrių sueigos Senamiesčio skyriaus narys. Tėvynės Sąjungos-Lietuvos krikščionių demokratų Tarybos ir Priežiūros komiteto narys. Nuo 2007 m. Jaunųjų konservatorių lygos narys.

2009 m. vedė, žmona Kristina, duktė Elena-Julija, sūnus Jonas

## Šaltiniai
Vilius Navickas

**Vilius Navickas** (g. 1959 m. spalio 14 d. Kaune) – Lietuvos ir Vilniaus miesto savivaldybės politinis bei visuomenės veikėjas.

## Biografija

1977 m. baigė Vilniaus 15-ąją vidurinę mokyklą, 1982 m. baigė Vilniaus inžinerinį statybos institutą, inžinierius – mechanikas.

1982–1991 m. Valstybinės autoinspekcijos transporto techninės priežiūros inspektorius. 1991–2003 m. UAB „VEDA“ direktorius, 2003 m. UAB „Eurokubas“ patarėjas – konsultantas, 2005 m. UAB „Euro-Construct“ direktorius.

2001–2010 m. TS-LKD Vilniaus miesto skyriaus narys, pašalintas iš partijos kilus skandalui dėl daryto spaudimo Vilniaus savivaldybės kontrolieriui Šarūnui Skučui, reikalaujant tendencingai atlikti tyrimus.

Nuo 2007 m. Vilniaus miesto savivaldybės tarybos narys. 2009–2010 m. ėjo Vilniaus miesto mero pareigas.

Sutuoktinė Jolanta, vaikai Jurgita, Audrius.

## Nuorodos

|-
Violeta Podolskaitė

**Violeta Podolskaitė** (g. 1953 m. birželio 4 d. Kaune) – aktorė, režisierė, Lietuvos ir Vilniaus miesto savivaldybės politinė bei visuomenės veikėja.

## Biografija
1966 m. baigė Šlienavos aštuonmetę mokyklą, 1971 m. baigė Kauno 13-ąją vidurinę mokyklą ir įstojo į Lietuvos valstybinės konservatorijos Aktorinio meistriškumo fakultetą, baigė 1975 m.

1975 m. kartu su kursu pradėjo dirbti aktore Vilniaus valstybiniame jaunimo teatre. 1997–2000 m. Valstybinio jaunimo teatro direktoriaus pavaduotoja, nuo 2000 m. Valstybinio jaunimo teatro koordinatorė darbui su vaikais ir jaunimu.

1999 m. įkūrė VšĮ „Trečias skambutis“, 2001 m. įkūrė Lietuvos teatrų vaikams ir jaunimui asociaciją ASITEŽAS, jos prezidentė, kuri tais pačiais metais buvo priimta į tarptautinę organizaciją ASSITEJ. 2003 m. organizavo pirmąjį tarptautinį Lietuvos ASITEŽO festivalį, seminarą dramaturgams, kuriantiems vaikams ir jaunimui.

Sutuoktinis operatorius Zigmas Pranas Gružinskas, vaikai Rūta, Linas, Dominykas.

Teatre, kine ir televizijoje sukūrė per 70 vaidmenų.

## Politinė veikla
Tėvynės sąjungos Vilniaus miesto skyriaus narė. 2007–2011 m. ir nuo 2011 m. Vilniaus miesto savivaldybės tarybos narė.

## Vaidmenys teatre
* Domicelė – Žemaitė, „Trys mylimos" (rež. Gytis Padegimas),
* Džiuljeta – Kęstutis Antanėlis ir Sigitas Geda, „Meilė ir mirtis Veronoje" (rež. Eimuntas Nekrošius),
* Sonia – Antonas Čechovas, „Dėdė Vania" (rež. E. Nekrošius),
* Sara – A. Eikburnas, "Normanų pergalės" (rež. Kostas Smoriginas),
* Elsa – Atolas Fugardas, „Kelionė į Meką" (rež. Algirdas Latėnas).

## Filmografija
* 1976 – Elzė. Virto ąžuolai, rež. Gytis Lukšas
* 1977 – Daiva. Bendraamžiai, rež. Danutė Keturakytė
* 1979 – Kaimynai, rež. Vidmantas Bačiulis
* 1985 – Agatos mama. Elektroninė senelė, rež. Algimantas Puipa
* 1986 – Benjaminas Kordušas, rež. Vidmantas Bačiulis
* 1987 – Amžinoji šviesa, rež. Algimantas Puipa
* 1988 – Pempienė. Vilius Karalius, rež. Vidmantas Bačiulis
* 1997 – Vilko dantų karoliai, rež. Algimantas Puipa
* 2003 – Irena. Julija (rež. Maris Martinsons).

## Šaltiniai
Povilas Tamošauskas

**Povilas Tamošauskas** (g. 1939 m. vasario 9 d. Sėleniuose, Plungės rajonas) – Lietuvos ir Vilniaus miesto savivaldybės politinis bei visuomenės veikėjas.

## Biografija
1961 m. baigė Lietuvos kūno kultūros institutą, kūno kultūros dėstytojas, treneris. Habilituotas sociologijos mokslų daktaras.

Vilniaus Gedimino technikos universiteto (VGTU) kūno kultūros katedros docentas, 2001 m. Kūno kultūros katedros vedėjas, 2003–2012 m. Humanitarinio instituto direktorius, profesorius.

Nuo 1993 m. Tėvynės sąjungos Vilniaus miesto skyriaus narys.

1997–2000 m., 2007–2011 m. ir nuo 2011 m. Vilniaus miesto savivaldybės tarybos narys.

Rektorių konferencijos kūno kultūros ir sporto komiteto pirmininkas, VGTU senato narys, Verslo vadybos fakulteto tarybos narys, sporto mokslo tarybos narys, 2006–2017 m. VGTU mokslo žurnalo „Santalka“ vyr. redaktorius. 

Sutuoktinė Jūratė, vaikas Rokas.

## Šaltiniai
Fabio Quagliarella

**Fabijas Kvaljarela** (g. 1983 m. spalio 31 d.) – Italijos futbolininkas.

## Karjera
Kitados Sampdoria ir Italijos nacionalinės rinktinės puolėjas.

2000–2004 m. buvo Italijos jaunimo rinktinių narys. Į nacionalinę rinktinę pakviestas po sėkmingo sezono Sampdoria klube (13 įv. per 35 rungt.).

2007 m. birželio 6 d. XIII Europos čempionato atrankos varžybose tarp Lietuvos ir Italijos įmušė 2 įvarčius. Tai buvo pirmieji Quagliarella įvarčiai įmušti už nacionalinę rinktinę.

2010 m. rugpjūčio 27 d. Juventus paskelbė, kad vienam sezonui išsinuomavo Quaglirella už 4 milijonus eurų, su galimybe pilnai išpirkti kontraktą už 10 milijonų eurų. 2011 m. birželio 22 d. tai buvo padaryta ir žaidėjas pasirašė trejų metų kontraktą su Juventus klubu.

2014 m. liepos 17 d. Torino klubas pranešė, kad išpirko žaidėjo teises už 3,5 milijono eurų. Jis grįžo į šį klubą po 9 metų.

2016 m. prisijungė prie Sampdoria .

2018–2019 m. Serie A sezone italas pelnė įvarčius 11 rungtynių iš eilės ir pakartojo 1994 m. Gabriel Batistuta rekordą. Tame pačiame sezone žaidėjas tapo rezultatyviausiu lygoje, pelnęs 26 įvarčius.

## Dalyvavimas čempionatuose

|}

## Išnašos

## Nuorodos
*
Algimantas Vakarinas

**Algimantas Vakarinas** (g. 1959 m. kovo 13 d. Šakiuose, Vilkaviškio rajonas) – Lietuvos ir Vilniaus miesto savivaldybės politinis bei visuomenės veikėjas.

## Biografija

1982 m. baigė Kauno politechnikos institutą, inžinierius – mechanikas.

1992 m. Lietuvos kompozitorių sąjungos Muzikos fondo direktorius, 1993 m. Lietuvos kultūros instituto direktoriaus pavaduotojas, 1994 m. viešbučio „Taffotel“ direktorius, 1995 m. UAB „Pasekmė“ direktorius, 1997 m. Vilniaus miesto savivaldybės Naujamiesčio seniūnijos seniūnas, 1999 m. Vilniaus mero pirmasis pavaduotojas, 2003–2007 m. Vilniaus mero pavaduotojas. 2008–2010 m. LR vidaus reikalų viceministras. 2010 m. UAB „Dogas“ direktoriaus patarėjas.

1995 m. Lietuvos liberalų sąjungos, 2003 m. Liberalų ir centro sąjungos Vilniaus miesto skyriaus narys, skyriaus pirmininkas, LiCS valdybos narys, nuo 2010 m. visuomeninio judėjimo „TAIP“ (Tėvynės atgimimas ir perspektyva) narys.

2000–2003 m., 2003–2007 m., 2007–2011 m. ir nuo 2011 m. su *Artūro Zuoko ir Vilniaus koalicija* – Vilniaus miesto savivaldybės tarybos narys.

Sutuoktinė Rasuolė, vaikai Eglė, Milda.

## Šaltiniai
Fobos-Grunt

**Fobos-Grunt** (rus. Фобос-Грунт) – Rusijos planuota misija į Marso palydovą Fobą. Pagrindinis tikslas – pavyzdžių atgabenimas į Žemę. Tai būtų buvusi pirmoji tarpplanetinė Rusijos misija po *[[Mars 96]]* misijos.

2006 m. rugpjūtį Kinija pranešė, kad ji tieks techninę įrangą šiai misijai. 2007 m. gegužę pranešta, kad kartu su *Fobos-Grunt* į Marsą bus gabenamas ir Kinijos kosminis aparatas *[[Yinghuo-1]]*. Šią misija buvo tikimasi pradėti 2009 m. spalį, o Marsą ji turėjo pasiekti 2010 m. rugpjūtį-rugsėjį.

*Fobos-Grunt* taip pat turėjo tirti Marsą, jo aplinką (atmosferą, dulkių audras, radiaciją).

2011 m. lapkričio 9 d. starto iš Baikonūro metu įvyko raketos antros pakopos avarija ir zondas nenuskrido į Marsą.
Padavimas

**Padavimas** – istorinė sakmė, kūrinys, vaizduojantis tam tikrų konkrečių istorinių arba geografinių objektų atsiradimą, jų pavadinimų kilmę ir pan. Tai pasakojamosios tautosakos žanras, kurio kūriniuose meniniais vaizdais aiškinama gamtos ir istorijos paminklų kilmė, pasakojama apie praeities įvykius, siejamus su ypatingomis vietomis arba su mitinių protėvių bei istorinių asmenybių veikla.

Istorinės tematikos padavimai tam tikrą vietovę sieja su svarbiais istoriniais įvykiais. Tarp padavimų savitą teminę grupę sudaro aiškinimai, kaip atsirado kaimo, miestelio, kitų svarbesnių vietų vardai.

Lietuvių padavimuose pasakojama apie milžinų paveiktą reljefą, žmonių protėvių didumą bei jėgą, pėduotus bei velnio perneštus akmenis, suakmenėjusius žmones bei gyvus akmenis, keliaujančius ežerus, žmonių supiltus piliakalnius, nugrimzdusius dvarus bei bažnyčias, nuskendusius varpus, kalnuose miegančią kariuomenę, aukas statybos metu, gyvenamų vietų ir jų pavadinimų atsiradimą. Prie padavimų apie konkrečių paminklų kilmę šliejasi padavimai, kuriuose pasakojama apie nesenus įvykius, galinčius pasikartoti ateityje, nesėkmingus mėginimus išvaduoti užburtus žmones, bausmes už neteisingą elgesį.
Padavimai – vienas iš grožinės literatūros šaltinių, ypač pamėgtas romantikų. Padavimus naudojo savo kūryboje Liudvikas Jucevičius, Antanas Baranauskas, Maironis, Vincas Krėvė, Vaižgantas, Antanas Vienuolis, Kazys Inčiūra, Bronė Buivydaitė, Paulius Jurkus ir kt.

## Pavyzdžiai
* Baublys (ežeras)#Padavimas
* Vištytis (ežeras)#Legendos